Jeesus toimib, nagu alati, targasti. Kõigepealt kosutab Ta oma vaimselt ja füüsiliselt kurnatud jüngreid, näitab neile kätte õige kalastamiskoha ja alles siis kutsub mehed einestama. Issand ei alusta noomimisega, vaid hoolitsemisega. Olles keha kinnitanud, pöördub Jeesus Peetruse poole kontrollivate küsimustega ja selleks on ka põhjust. Jeesuse ees seisab ju mees, kes kord oli pühalikult vandunud: «Ma annan elu sinu  eest», ent taganenud sellest vandest kolmel korral.